מנהלת ההתיישבות

מנהלת ההתיישבות היא גוף אזרחי ישראלי הכפוף למשרד הביטחון, שמנהל מטעם מדינת ישראל את הפעילות האזרחית הישראלית ביהודה ושומרון, לרבות פיתוח בנייה, אכיפה בנושאי בנייה בלתי חוקית, והכרזה על אדמות מדינה.

מאז כיבוש יהודה ושומרון במלחמת ששת הימים ביוני 1967 היה הממשל ביהודה ושומרון כפוף לפיקוד המרכז של צה"ל, ובפועל נוהל משטר צבאי ישראלי ביהודה ושומרון. על פי הסכמים הקואליציוניים של ממשלת ישראל ה-37 השר הממונה על יחידות מתאם פעולות הממשלה בשטחים והמנהל האזרחי הוא השר הנוסף במשרד הביטחון, בצלאל סמוטריץ, ותחומי הפעילות של המנהלה הועברו לסמכותו. בעקבות זאת החלה במרץ 2023 הפרדת מנהלת ההתיישבות מהמנהל האזרחי.

ראש מנהלת ההתיישבות מאז הקמתה הוא יהודה אליהו איש אמונו של סמוטריץ ושותפו להקמת תנועת רגבים.

 תפקיד 
סמכויות המנהלה כוללות אישורי תכנון של מועצת התכנון העליונה לבנייה ישראלית ביהודה ושומרון ללא צורך באישור ממשלתי, לאחר שאושרו על ידי מועצת התכנון העליונה, אישור תכנון לבנייה פלסטינית בתיאום עם המנהל האזרחי והקבינט, טיפול בענייני הפקעת קרקעות ורישומן כ"אדמות מדינה", אכיפת דיני התכנון והבנייה על בנייה בלתי חוקית, הסדרת מאחזים והכשרתם, ניהול כל נושאי המקרקעין והעברת בעלות קרקעות מידיים פלסטיניות לשליטה ישראלית, אחריות על תשתיות חשמל, מים, תקשורת וכבישים, וכן טיפול בארכאולוגיה, שמורות טבע וחוות חקלאיות.

החל ממרץ 2023, תוכניות אכיפה של פיקוד המרכז נגד בנייה בלתי חוקית ביהודה ושומרון דורשות את אישור המנהלה קודם ביצוען, למעט תוכניות אכיפה נגד בנייה במאחזים מהם יוצאים עימותים נגד ערבים או פעולות תג מחיר, או כאלה שהוגדרו כ"סכנה ביטחונית" על ידי מערכת הביטחון. מידע אודות תוכניות האכיפה מגיע לידיה של המנהלה בכל מקרה, והיא מעורבת, יחד עם המנהל האזרחי וצה"ל, בקביעת הפינויים ומועדם.

 היסטוריה 
מיד לאחר כיבוש יהודה ושומרון במלחמת ששת הימים הושת ממשל צבאי ישראלי בספטמבר 1981 שר הביטחון, אריאל שרון, הפריד את המנהל האזרחי מהממשל הצבאי והותיר בידי הממשל הצבאי רק את האישור הסופי לפעולות בעניינים אזרחיים. בשנת 1995, כחלק מהסכם אוסלו ב', הועברו חלק מסמכויות המנהל האזרחי לרשות הפלסטינית, ותפקידי המושלים הצבאיים של המנהל האזרחי בכל נפה בוטלו. כיוון שבידי ישראל נותרו סמכויות אזרחיות וביטחוניות רבות, היה צורך בתיאום של ממשלת הרשות עם הרשויות הישראליות, ולכן הוקמה מנהלת תיאום וקישור ותחתיה מפקדות תיאום וקישור (מת"קים). מנהלה זו כפופה למנהל האזרחי, ולכן היא חלק מצה"ל, ותפקידיה ניהול תחומי האחריות הישראליים ביחס לפלסטינים במרחב. 

במהלך כהונת ממשלת ישראל ה-37 מונה בצלאל סמוטריץ' לשר במשרד הביטחון האחראי על המנהל האזרחי. במרץ 2023 סמוטריץ' הורה על הקמת מנהלת ההתיישבות כגוף אזרחי נפרד מהמנהל האזרחי הצבאי. בפברואר 2023 אישרה ממשלת ישראל את מינויו של יהודה אליהו, שהיה בעבר שותפו של סמוטריץ' להקמת תנועת רגבים, לראש המנהלה, ולה 12 תקנים. כחלק מההקמה, ב-1 ביולי 2024 עברו הסמכויות המשפטיות מיועמ"ש המנהל האזרחי ליועמ"ש מנהלת ההתיישבות.

מטה המנהלה שוכן בבית אל, מאחר שהופרד מהמנהל האזרחי, שיושב בבסיס אוגדת אזור יהודה ושומרון סמוך לבית אל. המנהלה מתוכננת לעבור לאזור התעשייה שער בנימין.

 פעילות 
ממוזער|לוז, בין היישובים שהמנהלה אחראית לתהליכי ההסדרה שלהם
המנהלה מאשרת באופן קבוע את תוכניות האכיפה נגד הבנייה הפלסטינית הבלתי חוקית בשטחי C. מנגד היא פעולת להסדרת מאחזים ישראליים והקמה של התנחלויות חדשות, סך הכל אישרה את הקמתם של 70 יישובים במרחב. במספר מקרים אישרה המנהלה פינוי מאחזים, 

המנהלת מובילה צוותי קו כחול, הפועלים למיפוי אדמות מדינה. בהובלתה הושלמו הכרזות רבות על אדמות מדינה, בין היתר הכרזה על 24,000 דונם כאדמות מדינה לקראת סוף 2024.

בנובמבר 2024, לאחר זכייתו של דונלד טראמפ בבחירות לנשיאות ארצות הברית, אמר סמוטריץ', השר הממונה על מנהלת ההתיישבות, כי הוא הנחה את המנהלה להתחיל בעבודת מטה להכנת התשתית הנדרשת להחלת ריבונות. במסגרת זו הודיע אליהו ביולי 2025 כי הושלמו ההכנות, והמנהלה מוכנה להחיל ריבונות על שטחי יהודה ושומרון. חודשיים לאחר מכן פרסמה המנהלה, בנאום של השר הממונה עליה סמוטריץ', את מפת הסיפוח המתוכננת, במסגרתה היא מתכננת להחיל את ריבונות ישראל על 82% משטחי יהודה ושומרון.

במנהלת מקודם פרויקט של סקר כל הקרקעות ביהודה ושומרון, ובכך להעביר את נטל ההוכחה על הבעלות של הקרקע לפלסטיני. בעוד בעבר כדי לבדוק את חוקיות התנחלות או מאחז מסוים, התושבים צריכים להביא הוכחה שהשטח לא שייך לפלסטיני. סקר הקרקעות מקל על הכרזת על אדמות מדינה, והשלמתו מאפשר על הכרזת כ-60 אלף דונם בשנה כאדמות מדינה.

 מטה 
מטה המנהלה שוכן בבית אל, מאחר שהופרד מהמנהל האזרחי, שיושב בבסיס אוגדת אזור יהודה ושומרון בבית אל. המנהלה מתוכננת לעבור לאזור התעשייה שער בנימין.

 ביקורת 
בכירים בצה"ל מתחו ביקורת על המנהלה עם הקמתה, בהם מפקד פיקוד המרכז יהודה פוקס. בביקורתו, אותה העביר במהלך דיון שהתקיים ב-20 במרץ 2024, טען כי המנהלה לא מאשרת באופן מספק את תוכניות פיקוד המרכז לאכיפה נגד בניית מאחזים, אך מאשרת באופן קבוע את תוכניות האכיפה נגד הבנייה הפלסטינית הבלתי חוקית בשטחי C.

הישאם אבראהים, מפקד המנהל האזרחי, הנחה את אנשי המנהל למצוא מאחזים מהם יוצאים עימותים נגד ערבים או פעולות תג מחיר. זאת משום שהמנהל האזרחי מורשה לפנות מאחזים כאלה גם ללא אישור ממנהלת ההתיישבות, מאחר שניתן להחשיב אותם כ"ביטחוניים".

מפקד פיקוד המרכז, האלוף יהודה פוקס, טען כי המנהלת מקמצת באישורים לפעולות אכיפה נגד בנייה בלתי חוקית במאחזים, ואף מונעת פעולות אכיפה שמדינת ישראל התחייבה עליהם בפני בתי המשפט.

 ראשי המנהלה 
שם  תקופת כהונה  הערותיהודה אליהו23 בפברואר 2023 –ראש המנהלה הנוכחי

 קישורים חיצוניים 

 סיפוח מתחת לרדאר: הקמת "מינהלת ההתיישבות" תחת השר סמוטריץ', באתר "שלום עכשיו", 6 ביולי 2023

 הערות שוליים 

קטגוריה:משרד הביטחון
קטגוריה:יחידת תיאום פעולות הממשלה בשטחים
קטגוריה:השלטון הישראלי ביהודה ושומרון
קטגוריה:ישראל: תכנון ובנייה
קטגוריה:מפעל ההתנחלות